CELEX: 31986R3912
Language: el
Date: 1986-12-22 00:00:00
Title: Κανονισμός (ΕΟΚ) αριθ. 3912/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 470/67 όσον αφορά τα κριτήρια που θα ληφθούν υπόψη κατά την ανάληψη του ρυζιού paddy από τους οργανισμούς παρεμβάσεως

Avis juridique important

|

31986R3912

Κανονισμός (ΕΟΚ) αριθ. 3912/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 470/67 όσον αφορά τα κριτήρια που θα ληφθούν υπόψη κατά την ανάληψη του ρυζιού paddy από τους οργανισμούς παρεμβάσεως  

Επίσημη Εφημερίδα αριθ. L 364 της 23/12/1986 σ. 0029 - 0030 Φινλανδική ειδική έκδοση: Κεφάλαιο 3 τόμος 22 σ. 0101  Σουηδική ειδική έκδοση: Κεφάλαιο 3 τόμος 22 σ. 0101 

***** ΚΑΝΟΝΙΣΜΟΣ (ΕΟΚ) αριθ. 3912/86 ΤΗΣ ΕΠΙΤΡΟΠΗΣ  της 22ας Δεκεμβρίου 1986  που τροποποιεί τον κανονισμό (ΕΟΚ) αριθ. 470/67 όσον αφορά τα κριτήρια που θα ληφθούν υπόψη κατά την ανάληψη του ρυζιού paddy από τους οργανισμούς παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1449/86 (2), και ιδίως το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 470/67 της Επιτροπής της 21ης Αυγούστου 1967 σχετικά με την ανάληψη του ρυζιού paddy από τους οργανισμούς παρεμβάσεως και για τον καθορισμό των διορθωτικών ποσών, των αυξήσεων ή των μειώσεων που εφαρμόζουν (3), όπως τροποποιήθηκε τελευταία από τον κανονισμό (ΕΟΚ) αριθ. 868/86 (4), καθορίζει, στο άρθρο 2 παράγραφος 2, το ποσοστό της μέγιστης υγρασίας του προϊόντος που προσφέρεται στον οργανισμό παρεμβάσεως καθώς και τα κατώτατα όρια της αποδόσεως κατά την επεξεργασία· ότι ο προαναφερόμενος κανονισμός καθορίζει, στα παραρτήματα Ι και ΙΙ, τις μειώσεις και τις αυξήσεις σχετικά με το ποσοστό υγρασίας και την απόδοση κατά την επεξεργασία καθώς και τη βασική απόδοση κατά την επεξεργασία·  ότι είναι σκόπιμο, προκειμένου να ληφθούν υπόψη η εξέλιξη κατά τη διάρκεια των τελευταίων ετών των τεχνικών διατηρήσεως του ρυζιού και τα προβλήματα που θα μπορούσαν να δημιουργηθούν σε επίπεδο παρεμβάσεως σε περίπτωση προσφοράς ρυζιού με πολύ ποσοστό υγρασίας, να προβλεφθεί ένα χαμηλότερο ποσοστό μέγιστης υγρασίας· ότι θα πρέπει να ληφθεί υπόψη η δυνατότητα ότι σε ορισμένες ζώνες παραγωγής της Κοινότητας η απόδοση της επεξεργασίας είναι πολύ χαμηλή λόγω της δυσμενούς εξελίξεως του κλίματος και, κατά συνέπεια, είναι σκόπιμο να προβλεφθεί ένα ευρύτερο όριο ανοχής· ότι θα πρέπει να ληφθεί υπόψη η ποικιλιακή εξέλιξη της κοινοτικής παραγωγής ρυζιού που σημειώθηκε τα τελευταία χρόνια·  ότι θα πρέπει, με την ευκαιρία αυτή, να επιφερθούν κι άλλες τυπικές τροποποιήσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 470/67 τροποποιείται ως εξής:  1. Το άρθρο 2 παράγραφος 2 πρώτη και δεύτερη περίπτωση αντικαθίσταται από το ακόλουθο κείμενο:  «- το ποσοστό υγρασίας δεν ξεπερνά το 15 %,  - η απόδοση κατά την επεξεργασία δεν είναι κατώτερη, σε σχέση με τις βασικές αποδόσεις που απαριθμούνται στο παράρτημα ΙΙ, από 14 σημεία».  2. Το άρθρο 3 παράγραφος 2 αντικαθίσταται από το ακόλουθο κείμενο:  «2. Όταν η απόδοση επεξεργασίας του ρυζιού που προσφέρεται στην παρέμβαση διαφέρει από τη βασική απόδοση κατά την επεξεργασία για την εν λόγω ποικιλία όπως προβλέπεται στο παράρτημα ΙΙ Β, εφαρμόζονται οι αυξήσεις και οι μειώσεις που προκύπτουν στο παράρτημα ΙΙ Α».  3. Το παράρτημα Ι αντικαθίσταται από το παράρτημα Ι του παρόντος κανονισμού.  4. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 133 της 21. 5. 1986, σ. 1.  (3) ΕΕ αριθ. L 204 της 24. 8. 1967, σ. 8.  (4) ΕΕ αριθ. L 81 της 26. 3. 1986, σ. 9.  ΠΑΡΑΡΤΗΜΑ Ι  «ΠΑΡΑΡΤΗΜΑ Ι  Μειώσεις σχετικές με το ποσοστό υγρασίας  1.2 //  //  // Ποσοστό   // Μείωση   //  //  // Από 14,51 έως 15,00   // Από το βάρος του ρυζιού paddy αφαιρείται το βάρος του ύδατος που ξεπερνά το 14,50 %»  //    //  ΠΑΡΑΡΤΗΜΑ ΙΙ  «ΠΑΡΑΡΤΗΜΑ ΙΙ  Α. Αυξήσεις και μειώσεις σχετικές με τις αποδόσεις κατά την επεξεργασία  1.2 //  //  // Απόδοση του ρυζιού paddy σε πλήρεις κόκκους λευκασμένης ορύζης   // Αύξηση και μείωση ανά σημείο αποδόσεως   //  //  // Ανώτερη από τη βασική απόδοση   // Αύξηση κατά 0,80 %   // Κατώτερη από τη βασική απόδοση   // Μείωση κατά 0,80 %   //    //   // Ολική απόδοση του ρυζιού paddy σε λευκασμένο ρύζι   // Αύξηση και μείωση ανά σημείο αποδόσεως   //  //  // Ανώτερη από τη βασική απόδοση   // Αύξηση κατά 0,60 %   // Κατώτερη από τη βασική απόδοση   // Μείωση κατά 0,60 %   //    //  Β. Βασική απόδοση κατά την επεξεργασία  1.2.3 // Περιγραφή της ποιότητας   // Απόδοση σε  πλήρεις κόκκους   // Ολική απόδοση   //    //   //   // Balilla, Balilla GG, Balilla Sollana, Bomba, Bombon, Colina Frances, Liso, Matusaka, Monticelli, Pegonil, Ticinese, Lido, Argo, Elio   // 63   // 71   //    //   //   // Bahia, Carola, Cristal, Girona, Jucar, Navile, Niva, Rosa Marchetti, Senia, Sequial, Stirpe, Vitro, Italico, Corallo, Cigalon, Cripto, Alfa   // 60   // 70   //    //   //   // Anseatico, Arlesienne, Baldo, Betis, Italpatna, Redi, Ribe, Ribello, Ringo, Rizzotto, Rocca, Roma, Romanico, Romeo, Tebre, Volano, Veneria, Pierina, Marchetti, Smeraldo, Marathon, Euribe   // 59   // 70   //  //   //   // Europa, Espanique A, Institut de cereales 5593, Silla, S. Andrea   // 58   // 70   //    //   //   // Arborio, Blue Belle, Blue Bonnet, Institut de cereales 7821, Onda, Calendal, Arlatan, Roxani, Razza 82   // 56   // 70   //    //  //   // Cesariot, Maratelli, Precoce Rossi   // 56   // 68  //    //   //   // Carnaroli, Vialone Nano   // 55   // 70  //    //   //   // Delta   // 55   // 68   //    //   //   // Axios, Egropi, Strimonas, Bonnet Bell   // 54   // 69»   //  //   //